มีเพศสัมพันแบบป้องกันก่อนประจำเดือนมา2วัน หลังจากนั้นผระจำเดือนมาปกติ ผ่านไป17วันมีเลือดออกมา (เหมือนเป็นประจำเดือนรอบสองและเป็นช่วงตกไข่) 3วันเเรกมาเหมือนประจำเดือนหลังจากนั้นกระปิกกระปอย คือหมายความว่าอย่างไรคะ คือท้องหรือป่าว
สวัสดีค่ะ หากหลังจากที่มีเพศสัมพันธ์ ประจำเดือนได้มาแล้ว โดยมาในช่วงวันที่ที่ควรจะมา และมานาน 2-7 วัน ก็แสดงว่าเป็นประจำเดือนที่ปกติดี และไม่ได้มีการตั้งครรภ์เกิดขึ้นค่ะ และหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นและเมื่อประจำเดือนหมดไป 17 วัน ได้มีเลือดออกมานาน 3 วัน และมีเลือดออกกะปริดกะปรอยต่อ หากออกนานไม่เกิน 7 วัน ก็อาจเป็นเลือดประจำเดือนได้ค่ะ ทั้งนี้ ให้ลองนับจากวันแรกของประจำเดือนในรอบก่อน จนถึงวันที่มีเลือดออกในครั้งนี้ หากนับได้ไม่น้อยกว่า 21 วัน ก็ถือว่าเป็นประจำเดือนที่ปกติได้ค่ะอย่างไรก็ตาม หากเลือดออกกะปริดกะปรอยนานเกิน 7 วัน หรือมีอาการปวดท้องน้อยร่วม หรือเลือดหยุดไหล แต่หลังจากนั้นยังคงมีเลือดออกผิดปกติมาอีกเรื่อยๆ แนะนำควรไปพบแพทย์เพื่อตรวจหาสาเหตุ โดยอาจเกิดจากสาเหตุ เช่น มีมดลูกอักเสบ มีเนื้องอกมดลูก เยื่อบุโพรงมดลูกเจริญผิดที่ หรือเป็นผลจากการใช้ยาฮอร์โมนต่างๆ เป็นต้น ส่วนในเบื้องต้น ก็อาจลองตรวจหาการตั้งครรภ์ดูก่อน เพราะเลือดที่ออกก่อนหน้านั้น อาจไม่ใช่ประจำเดือนก็ได้ค่ะ